एकरे फर, तना आ पतई सभ के बिबिध इस्तेमाल होला। ई अपना इस्तेमाल के कारन दुनिया के सभसे उपयोगी पेड़ सभ में गिनल जाला। फल के इस्तेमाल कच्चा खाए से ले के बिबिध किसिम के पकवान बनावे में, पूरा पाक जाए पर सुखा के गरी के रूप में पकवान सभ में आ नारियल के तेल बनावे में इस्तेमाल होला; एकर कई तरह के दवाई सभ में इस्तेमाल होला। तना आ पत्ता अउरी रेशा सभ के इस्तेमाल कई तरह के घरेलू समान, सजावटी सामान, रसरी, चटाई इत्यादि बनावे में होला आ कुछ इलाका में घर (छान-छप्पर) बनावे में भी होला।